
Grozījumi Ministru kabineta 2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21"
Izdoti saskaņā ar Būvniecības likuma 5. panta pirmās daļas 3. punktu
· Izdarīt Ministru kabineta  2021. gada 19. oktobra noteikumos Nr. 693 "Būvju vispārīgo prasību būvnormatīvs LBN 200-21" (turpmāk - būvnormatīvs) (Latvijas Vēstnesis, 204.nr., 2021.) šādus grozījumus :
· 1. Izteikt būvnormatīva 3.19. apakšpunktu šādā redakcijā :
· “3.19. lodžija – pārsegta, norobežota, iedziļināta fasādes plaknē ārtelpa antresolstāva, stāva pārseguma vai starpstāva līmenī, kurai ir nodrošināta piekļuve no iekštelpas;”
· 2. Papildināt būvnormatīva 7.4. apakšpunktā aiz vārda “dzīvojamo” ar vārdiem “un publisko”.
· 3. Aizvietot būvnormatīva 14. punkta otrajā teikumā vārdus “vismaz 3,5 metrus.” ar vārdiem “otrā stāva līmenī.”.
· 4. Aizvietot būvnormatīva 23. punkta ceturtajā teikumā vārdus “vismaz 3,5 metru augstumā” ar vārdiem “otrā stāva līmenī”.
· 5. Izteikt būvnormatīva 34. punktu šādā redakcijā :
· “34. Publiskās ēkās un publiskās telpās, tai skaitā biroju ēkās un telpu grupās, kas tiek izmantotas darījumiem un dažādiem administratīvajiem mērķiem, un cita lietošanas veida telpās, kuras atrodas ražošanas ēkās, kā arī publisko ēku teritorijā un daudzdzīvokļu dzīvojamo ēku teritorijā nodrošina piekļuvi cilvēkiem ar funkcionāliem traucējumiem.”
· 6. Svītrot būvnormatīva 38. punkta pirmo teikumu.
· 7. Aizstāt būvnormatīva 117. punktā vārdu “bidē” ar vārdu “bidetu”. 
· 8. Papildināt būvnormatīva 123.5. apakšpunktu pirms vārda “iekārtu” ar vārdiem “personām, kuras pārvietojas riteņkrēslos,”.
· 9. Papildināt būvnormatīva 131. punktu pirms vārda “daudzdzīvokļu” ar vārdu “dažādu”.

